text: Lo fil del rei es tornas a son paire,
   L'orgueil Maurin li enquet a retraire:
   "Per ma fei, segnre, Maurins es bobenchaire, 
   De vostre anor vos cuide tot fors traire,
   E del reiame vol dos parties faire,
   Kel divisaz ab la fille ton fraire;
   E Falque er reis e non targeret gaire,
   E de Viane coms Bernars l'ordubaire.
   A tota gent l'auem cridar e braire:
   'Ki rei desfai, que ben es enperaire.'
   'A vostres comtes es taus espaventaire,
   Corne senglars entre lebrers a Paire,
   Eel plus ardis ab lui non s'auze traire;
   Tot saus los prent con Lonbars son conpaire. 
   A vos meeus es tant Falc guerroiaire 
   K'anc non tolgues ni castel ni repaire,
   Ans vos toit el lo Lans et Bel Veiaire 
   El port d'Eissent el castel de sant Caire.
   E a Peride serai puis ostejaire,
   Ke de bataille non mi er contrestaire. 
   Mandas grant ost e sias lars donaire,
   E eu serai guerries e cavalcaire.
   Fazem li blance, si li aven fet vaire,
   K'al cap de Pan non sie taus gabaire."
  